CELEX: 62011CA0072
Language: lv
Date: 2011-12-21 00:00:00
Title: Lieta C-72/11: Tiesas (trešā palāta) 2011. gada 21. decembra spriedums ( Oberlandesgericht Düsseldorf (Vācija) lūgums sniegt prejudiciālu nolēmumu) — kriminālprocess pret Mohsen Afrasiabi, Behzad Sahabi, Heinz Ulrich Kessel (Kopējā ārpolitika un drošības politika — Ierobežojoši pasākumi pret Irānas Islāma Republiku, lai novērstu kodolieroču izplatīšanu — Regula (EK) Nr. 423/2007 — 7. panta 3. un 4. punkts — Sinterkrāsns piegādāšana un uzstādīšana Irānā — Jēdziens “netieši darīt pieejamus” “saimnieciskos resursus” minētās regulas IV un V pielikumā norādītās personas, vienības vai struktūras interesēs — Aizlieguma darīt pieejamus “apiešanas” jēdziens)

18.2.2012   
            
            
               LV
            
            
               Eiropas Savienības Oficiālais Vēstnesis
            
            
               C 49/13
            
         Tiesas (trešā palāta) 2011. gada 21. decembra spriedums (Oberlandesgericht Düsseldorf (Vācija) lūgums sniegt prejudiciālu nolēmumu) — kriminālprocess pret Mohsen Afrasiabi, Behzad Sahabi, Heinz Ulrich Kessel
   
   (Lieta C-72/11) (1)
   
   (Kopējā ārpolitika un drošības politika - Ierobežojoši pasākumi pret Irānas Islāma Republiku, lai novērstu kodolieroču izplatīšanu - Regula (EK) Nr. 423/2007 - 7. panta 3. un 4. punkts - Sinterkrāsns piegādāšana un uzstādīšana Irānā - Jēdziens “netieši darīt pieejamus”“saimnieciskos resursus” minētās regulas IV un V pielikumā norādītās personas, vienības vai struktūras interesēs - Aizlieguma darīt pieejamus “apiešanas” jēdziens)
   2012/C 49/21
   Tiesvedības valoda — vācu
   
      Iesniedzējtiesa
   
   
      Oberlandesgericht Düsseldorf
   
   
      Lietas dalībnieki pamata procesā
   
   
      Mohsen Afrasiabi, Behzad Sahabi, Heinz Ulrich Kessel
   
   
      Priekšmets
   
   Lūgums sniegt prejudiciālu nolēmumu — Oberlandesgericht Düsseldorf — Lūgums interpretēt Padomes 2007. gada 19. aprīļa Regulas (EK) Nr. 423/2007 par ierobežojošiem pasākumiem pret Irānu (OV L 103, 1. lpp.) 7. panta 3. un 4. punktu — Regulas (EK) Nr. 423/2007 II pielikumā minēto iekārtu neizmantojamā stāvoklī piegāde tādai juridiskai personai Irānā, kas nav minēta šīs regulas IV un V pielikumā — Iekārta, kas iespējami paredzēta, lai to vēlāk ražošanā izmantotu šajos divos pielikumos minētā vienība — Aizlieguma darīt pieejamus saimnieciskus resursus šīs regulas IV un V pielikumā minētajām personām piemērošanas joma — Jēdziens “netieši darīt pieejamus” — Pirmkārt, noteikumu, kas aizliedz darīt pieejamus saimnieciskus resursus, vienlaicīga piemērojamība un, otrkārt, šī pēdējā aizlieguma apiešana
   
      Rezolutīvā daļa:
   
   
               1.
            
            
               Padomes 2007. gada 19. aprīļa Regulas (EK) Nr. 423/2007 par ierobežojošiem pasākumiem pret Irānu 7. panta 3. punkts ir jāinterpretē tādējādi, ka aizliegums netieši darīt pieejamus saimnieciskus resursus šīs regulas 1. panta i) punkta izpratnē ietver darbības saistībā ar funkcionētspējīgas, bet vēl neizmantojamas sinterkrāsns piegādi un uzstādīšanu Irānā trešajai personai, kura, rīkojoties minētās regulas IV un V pielikumā minētās personas, vienības vai struktūras vārdā, kontrolē vai vadībā, plāno, izmantojot šo krāsni, šādai personai, vienībai vai struktūrai izgatavot preces, ar kurām var veicināt kodolieroču izplatīšanu šajā valstī;
            
         
               2.
            
            
               Regulas Nr. 423/2007 7. panta 4. punkts ir jāinterpretē tādējādi, ka:
               
                           —
                        
                        
                           tas attiecas uz tādām darbībām, kurām, šķiet, ir formāls raksturs, kas dod iespēju neievērot minētās regulas 7. panta 3. punkta pārkāpuma veidojošos elementus, bet kuru mērķis vai iznākums tomēr ir tieši vai netieši neņemt vērā šajā pēdējā noteikumā minēto aizliegumu;
                        
                     
                           —
                        
                        
                           termini “apzināti” un “tīši” nozīmē kumulatīvus apziņas un gribas elementus, kuri ir izpildīti, ja persona, kura piedalās darbībā, kurai ir tāds mērķis vai tāds iznākums, apzināti cenšas to veikt vai vismaz uzskata, ka tās līdzdalībai šādā darbībā var būt šis [apiešanas] mērķis vai iznākums, un tā pieņem šādu iespējamību.
                        
                     
         
      (1)  OV C 252, 27.08.2011.